એ બીમારીએ દીપા પાસેથી પગ ભલે છીનવી લીધા, પરંતુ તે સંપૂર્ણપણે બહાર આવી ગયાં. ત્યાર બાદ તેમના ઇલાજ ઉપરાંત બન્ને દીકરીઓના ભણતરનો ખર્ચ કાઢવા માટે અને પોતે પણ શારીરિક-માનસિક રીતે ઍક્ટિવ રહેવા માટે દીપાએ પોતાના શહેર અહમદનગરમાં એક રેસ્ટોરાં શરૂ કરી. નાનપણથી જ કુકિંગનાં શોખીન દીપાની એ રેસ્ટોરાંને નામ અપાયું, દીસ પ્લેસ (Dees Place). એ રેસ્ટોરાં જોતજોતાંમાં જામી ગઈ અને શહેરમાં એના નામના સિક્કા પડવા લાગ્યા. પરંતુ ખુદ દીપાના જણાવ્યા પ્રમાણે તેમને આજીવન એક દરદી તરીકે કે એક અક્ષમ તરીકે નહોતું જીવવું. તેમને પોતાને પણ આઉટડોર ઍક્ટિવિટીઝનો જબ્બર શોખ હતો. વધુમાં તે પોતાની દીકરીઓની સાથે તેમની સ્પોર્ટ્સ ઍક્ટિવિટીઝમાં પણ ભાગ લેવા ઇચ્છતાં હતાં. એટલે તેમણે પોતે ફિઝિકલ ટ્રેઇનિંગ લેવાનું શરૂ કર્યું.